জমি থেকে উদ্ধার তাজা বোমা! কোথা থেকে এল এই বিপুল পরিমান বোমা?

মুর্শিদাবাদ : মানিকচকে উদ্ধার ২২টি তাজা সকেট বোমা। গোপন সূত্রে কবর পেয়ে পুলিশের তৎপরতায় উদ্ধার বিপুল পরিমানে এই বোমা। এই ঘটনায় ব্যাপক চাঞ্চল্যের সৃষ্টি হয়েছে এলাকাজুড়ে। তবে কোথা থেকে এই পরিমান বোমা এল, কে বা কারা এই ঘটনার সঙ্গে যুক্ত তা নিয়ে উঠছে একাধিক প্রশ্ন।

ফের বোমা উদ্ধার মুর্শিদাবাদে। জানা গিয়েছে, গোপন সূত্রে খবর পেয়ে পুলিশি অভিযানে উদ্ধার হল আনুমানিক ২২টি তাজা সকেট বোমা। ঘটনাটি ঘটেছে মানিকচক জিপির অন্তর্গত তিন মোহিনী ছোট বটতলা এলাকায়। এই ঘটনায় এলাকায় ব্যাপক চাঞ্চল্য ছড়িয়ে পড়ে। পুলিশ সূত্রে জানা গিয়েছে, ওই এলাকার একটি জমি থেকে দুটি নাইলন ব্যাগে রাখা অবস্থায় বোমাগুলি উদ্ধার করা হয়। খবর পেয়েই পুলিশ দ্রুত ঘটনাস্থলে পৌঁছে গোটা এলাকা ঘিরে ফেলে এবং সেখানে নিরাপত্তার ব্য্বস্থা করা হয়।

আরও পড়ুন: SIR আতঙ্কে চরম সিদ্ধান্ত মুর্শিদাবাদের প্রৌঢ়ার

যদিও, এই ঘটনার পরই বোমাগুলি নিষ্ক্রিয় করার জন্য বম্ব ডিসপোজাল স্কোয়াড টিমকে খবর দেওয়া হয়েছে। কে বা কারা, এবং কী উদ্দেশ্যে ওই পরিত্যক্ত জায়গায় এতগুলি তাজা বোমা মজুত করেছিল, তার তদন্ত শুরু করেছে পুলিশ। তবে , এই ঘটনার পর ফের আতঙ্কে ভুগছেন এলাকাবাসীরা।