মুর্শিদাবাদের রাণীতলায় উদ্ধার একাধিক বোমা, চাঞ্চল্য

তৌসিফ ইকবাল, মুর্শিদাবাদ (রানিতলা): রাণীতলায় (Ranitala) ৮টি তাজা সকেট বোমা উদ্ধার, তদন্ত শুরু পুলিশের। শুক্রবার রাতে মুর্শিদাবাদের (Murshidabad) রাণীতলা থানা এলাকায় ফের তাজা বোমা উদ্ধারকে কেন্দ্র করে ব্যাপক চাঞ্চল্য ছড়ালো।

পুলিশ সূত্রে খবর, গোপন সূত্রের ভিত্তিতে শুক্রবার রাতে রাণীতলা থানার (Ranitala Thana) আমডহরা গ্রাম পঞ্চায়েতের অন্তর্গত সোনাডাঙা–পলাশি গ্রামে বিশেষ অভিযান চালানো হয়। এই অভিযানে একটি স্থান থেকে প্রায় ৮টি তাজা সকেট বোমা উদ্ধার করা হয়।

বোমা উদ্ধারের খবর পেয়েই ঘটনাস্থলে পৌঁছায় রাণীতলা থানার বিশাল পুলিশ বাহিনী। সঙ্গে সঙ্গে গোটা এলাকাটি ঘিরে ফেলা হয় এবং নিরাপত্তা সুনিশ্চিত করতে পুলিশ মোতায়েন করা হয়েছে। সকেট বোমাগুলি নিষ্ক্রিয় করার জন্য খবর দেওয়া হয়েছে বোম স্কোয়াডকে।

আরও পড়ুন- পুরসভায় চেয়ারম্যান নিয়োগে নিয়ে প্রকাশ্যে তৃণমূলের গোষ্ঠীদ্বন্দ্ব!

পুলিশ জানিয়েছে, ইতিমধ্যেই এই ঘটনার তদন্ত শুরু করা হয়েছে। কে বা কারা, এবং কী উদ্দেশ্যে এই বোমাগুলি ওই এলাকায় মজুত করেছিল, তা খতিয়ে দেখা হচ্ছে। তবে এই ঘটনায় এখনও পর্যন্ত কেউ জড়িত আছে বলে জানা যায়নি এবং কোনও গ্রেফতারির খবর নেই। এই ঘটনায় এলাকায় সাধারণ মানুষের মধ্যে আতঙ্ক তৈরি হয়েছে।

দেখুন আরও খবর-